Document ID: 31981R2721

ΚΑΝΟΝΙΣΜΟΣ (ΕΟΚ) αριθ. 2721/81 ΤΗΣ ΕΠΙΤΡΟΠΗΣ της 17ης Σεπτεμβρίου 1981 περί του προκαθορισμού των επιστροφών κατά την εξαγωγή στον τομέα του βοείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από την πράξη προσχωρήσεως της Ελλάδος, και ιδίως το άρθρο 18 παράγραφος 6,
Εκτιμώντας:
ότι κατ' εφαρμογή του άρθρου 5 παράγραφος 3 του κανονισμού (ΕΟΚ) αριθ. 885/68 του Συμβουλίου (2), όπως τροποποιήθηκε τελευταία από τον κανονισμό (ΕΟΚ) αριθ. 427/77 (3), μπορεί να αποφασισθεί ότι η επιστροφή για τα προϊόντα του τομέα του βοείου κρέατος προκαθορίζεται κατόπιν αιτήσεως-
ότι οι σημερινές δυνατότητες εξαγωγής, καθώς και οι ανάγκες των εξαγωγέων, δικαιολογούν την πρόβλεψη της εφαρμογής του καθεστώτος προκαθορισμού των επιστροφών για όλα τα προϊόντα του τομέα του βοείου κρέατος για τα οποία καθορίζεται επιστροφή- ότι, κατά συνέπεια, είναι απαραίτητο να καταργηθεί ο κανονισμός (ΕΟΚ) αριθ. 683/77 της Επιτροπής (4), όπως τροποποιήθηκε από τον κανονισμό (ΕΟΚ) αριθ. 2649/77 (5)-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Βοείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι επιστροφές κατά την εξαγωγή που προβλέπονται στο άρθρο 18 του κανονισμού (ΕΟΚ) αριθ. 805/68 προκαθορίζονται κατόπιν αιτήσεως για όλα τα προϊόντα του τομέα του βοείου κρέατος για τα οποία καθορίζονται οι επιστροφές αυτές.
Άρθρο 2
Ο κανονισμός (ΕΟΚ) αριθ. 683/77 καταργείται.
Άρθρο 3
Ο παρών κανονισμός αρχίζει να ισχύει την 21η Σεπτεμβρίου 1981.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 17 Σεπτεμβρίου 1981.

Labels: 3
17